રાજ્યમાં લાંબા સમયથી ફિક્સ-પેનો વ્યાપક વિરોધ થઇ રહ્યો છે. ગુજરાતના તત્કાલીન મુખ્યમંત્રી અને હાલના વડા પ્રધાન નરેન્દ્ર મોદીના કાર્યકાળથી સરકારી નોકરીમાં ફ્ક્સિ-પેની શરૂઆત કરવામાં આવી. હવે આ મુદ્દે ભારે રાજકીય ગરમી આવી છે. રાજ્ય સરકારની નોકરીમાં હાલ ૪ લાખથી વધુ કર્મચારીઓ ફિક્સ પગારની નોકરી કરી રહ્યા છે. આ કર્મચારીઓને સરકારની યોજના પ્રમાણે પાંચ વર્ષની નોકરી બાદ કાયમી કરવામાં આવી રહ્યા છે. ફ્ક્સિ-પેના કર્મચારીઓ દ્વારા સરકારની આ શોષણવાળી નીતિનો લાંબા સમયથી વિરોધ કરવામાં આવી રહ્યો છે. ગુજરાત હાઇકોર્ટમાં પણ ફ્ક્સિ-પેના કર્મચારીઓની જીત થઇ ચૂકી છે. રાજ્ય સરકારે તે સમયે ફ્ક્સિ-પે પ્રથા રદ કરવાની જગ્યાએ સુપ્રીમ કોર્ટમાં હાઇકોર્ટના ચુકાદાને પડકારવામાં આવ્યો.